Alive (album)

Alive merupakan album mini kelima kumpulan muzik dari Korea Selatan iaitu Big Bang. Album tersebut dijangka dilancarkan pada 29 Februari 2012 oleh label YG Entertainment. Album mini Alive ini terdiri daripada tujuh buah lagu dengan salah satu daripadanya iaitu lagu "Sayap" (날개 Nalgae) merupakan lagu solo Daesung. Album ini juga akan dilancarkan dalam versi bahasa Jepun dan ia dijadikan sebagai album studio. Ia akan dikeluarkan pada 28 Mac 2012 oleh label YGEX dan Avex Trax.

Selapas beberapa bulan melancarkan EP ini, kumpulan muzik Big Bang akan melancarkan semula EP ini dalam edisi khas dengan tajuk baru iaitu Still Alive. Dalam album ini terdapat lima buah lagu baru di mana dua daripadanya adalah dari album studio berbahasa Jepun dengan nama yang sama iaitu "Feeling" (Perasaan) dan "Ego". Lagu itu terdapat dalam versi bahasa Korea. Tiga lagu lain pula ialah "Still Alive" (Masih Hidup), "Monster" (Raksasa) sebagai runut utama serta "Pusing dan Pusing" (빙글빙글 Bingeul Bingeul). Album ini juga dikeluarkan dalam dua format iaitu muat turun digital pada 3 Jun 2012 dan dalam bentuk cakera padat (CD) pada 6 Jun 2012.

Maklumat 
Bermula pada 20 Januari 2012, YG Entertainment mengeluarkan maklumat mengenai kemunculan semula Big Bang dan album mini baharu mereka melalui pelbagai teaser yang diposkan di blog rasmi YG-Life. Ia kemudiannya diumumkan bahawa album mini tersebut akan diberi tajuk sebagai Alive. Pada 1 Februari 2012, blog YG-Life mendedahkan senarai penuh runut dan tarikh pelancaran yang dijadualkan pada 29 Februari 2012.

Album mini kelima Big Bang ini akan mempunyai enam versi termasuklah tujuh lagu baharu. Kini telah dipastikan melalui laman Facebook rasmi Big Bang bahawa terdapat enam runut bertajuk.

Pelancaran dan promosi 

Pada 5 Februari, Big Bang melancarkan teaser pertama mereka yang berkonsepkan gambar untuk album Alive. Dalam teaser pertama tersebut memaparkan T.O.P bagi memperkenalkan runut lagu "Fantastic Baby" (Sayang Kau Hebat) dan dalam teaser kedua yang dikeluarkan pada 13 Februari pula memaparkan Daesung untuk memperkenalkan lagu solo beliau sendiri iaitu "Sayap" (날개 Nalgae). Pada hari berikutnya iaitu teaser ketiga, ia memperkenalkan lagu "Debu Cinta" (사랑먼지, Sarangmeonji) yang ditampilkan oleh Taeyang. Bagi teaser lagu "Bad Boy" (Budak Nakal) pula, ia telah dilancarkan pada 15 Februari dengan memaparkan Seungri.Teaser terakhir pula ditampilkan oleh ketua kumpulan Big Bang, G-Dragon pada 16 Februari bagi memperkenalkan lagu "Blue" (Biru).

Menurut laman Facebook rasmi Big Bang, mereka telah mengumumkan bahawa mereka akan mempromosikan enam runut daripada album Alive ini melalui persembahan secara langsung di program muzik. Lagu pertama yang dilancarkan dahulu ialah "Blue" (Biru) iaitu pada 22 Februari 2012 dimana lagu tersebut dijadikan sebagai single utama. Menurut kumpulan muzik ini, lagu ini bertemakan kerinduan, kekosongan dan kesedihan. Dalam kurang daripada sejam lagu ini dikeluarkan, ia mencapai kedudukan pertama dalam pelbagai carta seperti Melon, Naver dan Nate. Di laman video YouTube pula, video lagu ini telah ditonton lebih daripada lapan juta tontonan dan pra-pesanan untuk album mini ini pula telah melepasi lebih daripada 260,000 pesanan. 

Pada 29 Februari 2012, album mini Alive secara rasminya dilancarkan. Pada hari yang sama, single kedua yang dipromosikan iaitu "Bad Boy" (Budak Nakal) juga dilancarkan. Promosi bagi album ini akan dimulakan pada 11 Mac 2012 melalui rancangan SBS Inkigayo. Ketika album ini dilancarkan di iTunes, ia telah menduduki carta iTunes Top Albums Chart dalam kedudukan ke-5 di Amerika Syarikat dan ke-7 di Kanada.

Pada 6 Mac 2012, Big Bang telah melancarkan video muzik versi pendek bahasa Jepun mereka bagi single "Blue" ("Biru") dan "Bad Boy" ("Budak Nakal") bersama-sama dengan versi bahasa Jepun album Alive ini.

Pada 3 Jun 2012, album pelancaran semula Still Alive telah dilancarkan secara dalam talian. Runut utama daripada album ini iaitu "Monster" (Raksasa) telah berjaya menduduki tempat pertama dalam pelbagai carta dalam talian seperti Soribada, Melon dan Naver. Lagu lain daripada album ini iaitu "Feeling" dan "Ego" juga turut berada dalam 10 lagu teratas dalam carta.

Senarai runut

Versi bahasa Jepun 

Album mini Alive ini juga dilancarkan di Jepun pada 28 Mac 2012 sebagai album studio bahasa Jepun keempat kumpulan muzik ini dengan sepuluh buah lagu yang terdiri daripada empat lagu alihbahasa daripada bahasa Korea ke Jepun, dua lagu baharu dan empat lagu dalam bahasa Korea yang asal. Dua lagu baharu tersebut ialah "Feeling" ("Perasaan") dan "Ego". Ia dilancarkan dalam lima edisi berbeza iaitu 2 CD+2DVD+Buku foto (Jenis A didatangkan dengan versi bahasa Jepun bagi lagu "Haru Haru" sebagai runut bonus dan Jenis E didatangkan dengan Barangan dan video eksklusif pada Cakera 2 DVD. Versi ini hanya terdapat di kedai HMV Jepun.), 2 CD+DVD (Jenis B didatangkan bersama Cakera 2 DVD dan Jenis C dengan Cakera 3 DVD) dan edisi Biasa.

Album Alive ini akan dilancarkan semula dengan nama Alive -Monster Edition-. Ia terdiri daripada 9 buah lagu daripada album Alive yang asal, satu lagu baru dalam versi bahasa Jepun iaitu "Monster" (Raksasa) serta dua lagu baru dalam bahasa Korea iaitu "Bingle Bingle" (Pusing dan Pusing) dan "Still Alive" (Masih Hidup). Ia akan dilancarkan dalam tiga edisi iaitu CD+DVD+Baju-T, CD+DVD dan CD sahaja.

Senarai runut

Carta

Edisi bahasa Korea

Carta album

Jualan

Carta single

Lagu lain dalam carta

Edisi bahasa Jepun

Carta Oricon

Jualan dan pengiktirafan

Sejarah pelancaran

Rujukan

Pautan luar 
Laman rasmi
YG Entertainment
Laman rasmi di Jepun

EP 2012
EP YG Entertainment
EP Big Bang